Omnibus presens scriptum cernentibus nos Tordo Røriksson, alias dictus¹ Bonde, miles, prefectus castri Viborgh, et proconsules et consules ciuitatis Aboensis salutem in Domino. Tenore presencium constare volumus vniuersis, nos quarundam litterarum quoddam vidisse, quarum tenores infra secuntur,² vidisse et diligenter perlegisse, cuius videlicet vidisse tenor sequitur sub hac forma: Omnibus presentes litteras inspecturis nos Magnus Birgersson (etc. Se n. 354). Jn cuiusmodi vidisse visionis testimonium sigilla mei, videlicet Tordonis Bonda, militis supradicti, et ciuitatis Aboensis presentibus sunt appensa. Datum Abo anno Domini mcd sextadecimo, fferia sexta proxima post festum beate Agathe virginis.